b'\n_START_ARTICLE_\nAVS-36\n_START_PARAGRAPH_\nAVS-36 (ven. \xd0\x90\xd0\x92\xd0\xa1-36, \xd0\x90\xd0\xb2\xd1\x82\xd0\xbe\xd0\xbc\xd0\xb0\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb0\xd1\x8f \xd0\xb2\xd0\xb8\xd0\xbd\xd1\x82\xd0\xbe\xd0\xb2\xd0\xba\xd0\xb0 \xd0\xa1\xd0\xb8\xd0\xbc\xd0\xbe\xd0\xbd\xd0\xbe\xd0\xb2\xd0\xb0 \xd0\xbe\xd0\xb1\xd1\x80\xd0\xb0\xd0\xb7\xd1\x86\xd0\xb0 1936 \xd0\xb3\xd0\xbe\xd0\xb4\xd0\xb0, Avtomatitseskaja Vintovka Simonova obraztsa 1936 goda, Suomen armeijan nimike sotasaaliskiv\xc3\xa4\xc3\xa4reille \xe2\x80\x9d7,62 aut. kiv/36\xe2\x80\x9d) on Sergei Simonovin 1930-luvulla Neuvostoliitossa suunnittelema kerta- ja sarjatulta ampuva automaattikiv\xc3\xa4\xc3\xa4ri, joka oli k\xc3\xa4yt\xc3\xb6ss\xc3\xa4 toisessa maailmansodassa ja erityisesti talvisodassa._NEWLINE_Kiv\xc3\xa4\xc3\xa4rin prototyyppi valmistui vuonna 1931, sen valmistus alkoi vuonna 1934 ja varsinainen sarjatuotanto tapahtui vuosina 1937\xe2\x80\x931940. Kaikkiaan kiv\xc3\xa4\xc3\xa4ri\xc3\xa4 valmistettiin Ishevskin asetehtaalla noin 65 800 kappaletta; pieni m\xc3\xa4\xc3\xa4r\xc3\xa4 aseita valmistettiin PE-mallisella kiikarit\xc3\xa4ht\xc3\xa4imell\xc3\xa4 varustettuna tarkka-ampujak\xc3\xa4ytt\xc3\xb6\xc3\xb6n.'